རུའུ་སེལ་གྱིས་འཛམ་བུ་གླིང་འདིའི་ནང་གི་མི་བུའི་གོ་གནས་དང་རང་བཞིན་བཟང་པོ་ལ་དོ་ཁུར་ཧ་ཅང་ཆེན་པོ་གནང་གི་ཡོད།་ཁོང་གིས་ཧིན་རྡུའི་ཆོས་ལུགས་དང་དབྱི་སི་ལན་ཆོས་ལུགས།ཡི་ཤུའི་ཆོས་ལུགས་ཡོད་པའི་འཇིག་རྟེན་འདིའི་ནང་མི་བུའི་གོ་གནས་ལ་འགྲེལ་བཤད་དྲང་པོ་ཞིག་བརྙེད་ཀྱི་མེད།རྒྱུ་མཚན་ནི་ཁོང་ལ་མཚོན་ན་ཆོས་ལུགས་འདི་དག་ནི་བདེན་པ་མིན་པ་དང་གནོད་འཚེ་ཆེ་བ་ཡིན་པའི་རྐྱེན་ཡིན།གནས་ལུགས་དང་ཡིད་ཆེས་ཀྱི་ངེས་བ་བརྙེད་པའི་ཐོག་ནས་མི་སུ་ཡང་ཆོས་དད་ཅན་མིན།མི་ཞིག་གིས་ཁས་ལེན་པའི་ཆོས་ལུགས་ནི་ཁོང་སྡོད་སའི་སྤྱི་ཚོགས་དེ་ཡི་ཆོས་ལུགས་ཡིན།ཁོར་ཡུག་གི་ཤུགས་རྐྱེན་གྱིས་མི་ཞིག་ལ་ཆོས་ལུགས་བྱེ་བྲག་པ་ཞིག་ཁས་ལེན་དུ་འཇུག་གིན་ཡོད།ངས་ཆོས་ལུགས་དག་ནི་མི་བདེན་པ་དང་གནོད་འཚེ་ཅན་ཡིན་པ་ངེས་པ་རྙེད་པའི་ཐོག་ནས་ཡིད་ཆེས་བརྟན་པོ་བྱེད་ཀྱི་ཡོད།མི་བདེན་པའི་རྒྱུ་མཚན་ནི་ཆོས་ལུགས་དག་ལ་ཚན་རིག་གི་གཞི་རྟེན་མེད་པས་ཡིན་ལ།གནོད་འཚེ་ཅན་ཡིན་པའི་རྒྱུ་མཚན་ནི་གདུག་རྩུབ་དང་ནག་ཉེས་དག་སྐྱབས་བཅོལ་ཡུལ་ཆོས་ལུགས་འདིའི་མིང་ཐོག་ནས་བསགས་ཡོད་པས་ཡིན།༡